Държавен вестник, бр. 26, 2003 г., стр. 42

С Т Р .  42
Д Ъ Р Ж А В Е Н   В Е С Т Н И К
Б Р О Й  26
Заключителни разпоредби
§ 1. Отменя се Постановление № 267 на
Министерския съвет от 2001 г. за приемане на
Устройствен правилник на Министерството на
регионалното развитие и благоустройството и
определяне на второстепенни разпоредители с
бюджетни кредити към министъра на регио-
налното развитие и благоустройството (обн., ДВ,
бр. 104 от 2001 г.; изм., бр. 15 и 24 от 2002 г.).
§ 2. Постановлението влиза в сила от деня на
обнародването му в “Държавен вестник”.
За министър-председател:
Николай Василев
Главен секретар на Министерския съвет:
Севдалин Мавров
Приложение
към чл. 1
УСТРОЙСТВЕН ПРАВИЛНИК
на Министерството на регионалното развитие
и благоустройството
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят организа-
цията, редът на дейност, функциите и числе-
ността на персонала на Министерството на ре-
гионалното развитие и благоустройството, на-
ричано по-нататък “министерството”, и на не-
говите организационни структури и админи-
стративни звена.
Чл. 2. (1) Министерството на регионалното
развитие и благоустройството (МРРБ) е юриди-
ческо лице на бюджетна издръжка със седалище
София, ул. Св. св. Кирил и Методий 17—19.
(2) Министерството е организирано в главни
дирекции и дирекции, които подпомагат минис-
търа на регионалното развитие и благоустройс-
твото при осъществяване на правомощията му,
осигуряват технически дейността му и извърш-
ват дейности по административното обслужва-
не на гражданите и юридическите лица.
Г л а в а  в т о р а
ПРАВОМОЩИЯ НА МИНИСТЪРА НА РЕ-
ГИОНАЛНОТО РАЗВИТИЕ И БЛАГО-
УСТРОЙСТВОТО
Раздел I
Общи положения
Чл. 3. (1) Министърът на регионалното раз-
витие и благоустройството, наричан по-нататък
“министъра”, е централен едноличен орган на
изпълнителната власт, който провежда държав-
ната политика и разработва целите и приорите-
тите на държавната стратегия в областта на ре-
гионалното развитие и благоустройството.
(2) Министърът ръководи и представлява
Министерството на регионалното развитие и
благоустройството.
Чл. 4. (1) При осъществяването на полити-
ческата програма на правителството, при раз-
работването на проекти на нормативни актове
и при изпълнението на правомощията си ми-
нистърът се подпомага от четирима заместник-
министри.
(2) Министърът делегира със заповед право-
мощия на заместник-министрите и определя
техните функции.
(3) Функциите на министъра в негово отсъс-
твие от страната или когато ползва законоуста-
новен отпуск, се изпълняват от определен със
заповед за всеки конкретен случай заместник-
министър.
Раздел II
Правомощия на министъра
Чл. 5. (1) В изпълнение на Конституцията на
Република България и законите на страната
министърът:
1. провежда държавната политика за регио-
нално развитие;
2. ръководи Съвета по регионално развитие;
3. провежда държавната политика по уст-
ройство на територията, осъществява методи-
ческо ръководство и контрол върху цялостната
дейност по устройство на територията;
4. провежда държавната жилищна политика;
5. упражнява ръководство и контрол по ця-
лостната дейност във връзка с кадастъра;
6. организира дейността по геодезия и кар-
тография;
7. осъществява методическо ръководство,
координация и контрол по развитието, усъвър-
шенстването, функционирането и ползването на
системата за гражданска регистрация и адми-
нистративно обслужване;
8. съдейства за усъвършенстване на админис-
тративно-териториалното устройство и на мес-
тните власти;
9. осигурява условия за прилагане на прин-
ципите за енергийна ефективност и опазване на
околната среда в областта на териториалното и
селищното устройство, строителството и стро-
ителната индустрия;
10. осъществява правомощията като орган
по чл. 6 от Закона за обезщетяване на собстве-
ниците на одържавени имоти (ЗОСОИ);
11. осъществява общо ръководство при уп-
равлението и разпореждането с недвижимите
имоти—държавна собственост;
12. осъществява контрол по законосъобраз-
ното упражняване от физически лица и от юри-
дически лица на предоставените им права вър-
ху държавните недвижими имоти;
13. представлява държавата по дела, които
се отнасят до недвижими имоти—държавна
собственост, и/или упълномощава за това об-
ластните управители;
14. осъществява общото ръководство и кон-
трол на пътното дело;